25 
ten serf ni a ton fil, que il ne t'aviengne aussi comme il fist a Ir jougleeurs devant le roi. 
Peres, dist li fiex, di moi comment il leur avint. Volentiers, dist li peres. 
Uns jouglerres vint a court. Li rois l’apela et le fist seoir avec un autre jougleeur 
et mengier. Mais li premiers eut envie seur li pour che que li rois et tout chil de le sale 
le prisoient ja plus de lui. Li premiers jouglerres s'apensa que il li feroit honte et l'en feroit 
fuir. Il prist les os de le char que il menjoient tout coiement et les mist tous devant son 
compaignon pour li faire honte, et dist: Sire, mes compains a mengié le vesteure de tous 
ches os. Li rois regarda cheli. Dont dist il au roi: Sire, j'ai fait che que humainne nature 
demandoit: jou ai mengié le char et ai laissié les os. Mais mes compains a fait che que se 
nature demande; chou est nature de chien que il a; que il a mengié le char et les os. 
Li philosophes dist: Honneure le menrre de toi et li donne du tien, aussi comme tu 
veus que li plus grans de toi t'onneure et te doingne du sien. — Uns autres philosophes dist: 
Mout est deshonneste cose de riche homme estre avers; boine cose est de moien homme 
estre| largue. — Dist li deciples; Fai moi savoir k'est avers et largues et fax larges. Dist li 
peres: Qui donne a cui on doit donner et retient che que on doit retenir, chis est largues; 
qui donne a chelui qui on doit donner et a qui on ne doit nient donner, chix est fax largues; 
qui retient che que on ne doit retenir, il est avers. — Uns philosophes dist: Mix vaut un 
poi de boin eur que une maisons plaine d'or et d'argent. — Urs autres philosophes dist: Che 
qui est pourfitable quier par grant sens, non mie trop hastievement. — Uns philosophes dist: 
Ne pren mie garde a plus riche de ti que tu ne peches, mais regarde plus povre de ti, et si 
en ren graces a Dieu. — Uns autres philosophes dist: Ne renoie mie Dieu pour te povreté, 
ne t'en orgueilles mie pour riqueches. — Uns autres philosophes dist: Qui plus couvoite, plus 
li croist ses desiriers de couvoitise. — Uns autres philosophes dist: Se tu veus avoir en 
chest siecle tant que il souffist a te nature, il ne te convesra mie mout assambler; et se tu 
veus asaier le corage du couvoitex, se tu assanloies toutes les ricoises du monde, si couvoi- 
tera il encore les ricoises. — Uns philosophes dist: Ne t'acompaigne a cose falant, et ne te 
met mie derriere cose croissant. — Uns philosophes dist: Qui espargnaument despent son 
avoir, se possessions li dure longuement. — Uns philosophes dist: Qui veut relenquir le 
siecle, garge que| il ne retiengne aucune cose de se partie; car autant vaurroit che que se il 
estaignoit le fu des pailles. — Uns autres philosophes. dist: Qui avoir assamble, il labeure 
moult et se remet en villant et se deut a deesrains, quant il pert che que il avoit assamblé. 
— Li deciples demanda a son maistre: Ne loes tu a assanler avoir? Dist li maistres: Oil, 
aquiers justement et despen en boin usage, et ne le met mie en tresor. — Uns autres dist: 
2 Fiex dist li peres di moi... dist li ix K — 3 vint devant le roy B — 5 fer. blasme et h. B — 
6 fouir sil povoit B — tout coiem. fehlt B (—g) — 9/10 demandoit et cestui est de nature de chien qui 
mengue la char et les os B — 13 de r. avers h. b c. K — 13/14 un autre dit que moult bonne chose et hon- 
neste de moien homme large B — 14 estre fehlt K — 16/17 quest avaricieux et large. Fol large dist le 
pere est cellui qui donne a qui on ne deveroit donner. Et cellui qui retient ce quil deveroit donner est 
avaricieux B — 21 ne despite p. B — 22/23 Qui... couvoitise fehlt B — 25 et se tu veulz saouler le c. 
du c. B (2g) — 26 aincoires. Un autre ph. B — 28 ses possessions lui durent l B — 30 espargnoit K — 
31 moult soit en dormant soit en veillant et si scevent que au derrain ilz perdent ce quilz ont assemble B 
IN:079- 4 
10 
20 
30 
fol. 99ra 
fol. 92rb 
